‘ประเภท’ ของใบรับรอง หมายถึงอะไร
ใบรับรองสามารถสร้างได้เพื่อวัตถุประสงค์เฉพาะ เช่น การเซ็นชื่อ การเข้ารหัส การตรวจสอบสิทธิ์ เป็นต้น ตัวอย่างเช่น ใบรับรอง S/MIME (Secure Multi-Purpose Internet Mail) ใช้เพื่อเซ็นชื่อและเข้ารหัสอีเมล ใบรับรอง SSL (Secure Sockets Layer) ใช้สำหรับการตรวจสอบสิทธิ์ตามเว็บ ใบรับรอง VPN (Virtual Private Network) ใช้สำหรับป้องกันการสื่อสารจากคอมพิวเตอร์เครื่องหนึ่งไปยังอีกเครื่องบนเครือข่าย

ประเภทของใบรับรองที่เหมาะสมคืออะไร
เมื่อเลือกสร้างใบรับรองที่กำหนดเอง คุณสามารถระบุไฟล์ (แม่แบบ) ที่จะกำหนดรายละเอียดใบรับรองตามที่ต้องการทุกอย่าง คุณสามารถสร้างแม่แบบของคุณเองได้โดยใช้ผู้ช่วยใบรับรองเพื่อสร้างผู้ให้บริการออกใบรับรอง (CA) จะมีแม่แบบให้เมื่อสร้าง CA แม่แบบผู้ช่วยใบรับรองจะเป็นไฟล์ที่มีส่วนขยาย “.certAuthorityConfig” และอยู่ที่ “~/คลัง/Application Support/Certificate Authority/”

“ให้ฉันเขียนทับค่าเริ่มต้น” หมายถึงอะไร
ค่าเริ่มต้นเป็นค่าที่กำหนดไว้ล่วงหน้าสำหรับตัวตนดิจิตอลใหม่ที่ใช้ไปแล้วโดยผู้ช่วยใบรับรอง คุณสามารถเขียนทับค่าเริ่มต้นได้โดยระบุค่าของคุณเองเพื่อสร้างตัวตนที่คุณกำหนดเอง